*Projekts*

**Deklarācija par Starptautiskās tiesas obligātās jurisdikcijas atzīšanu**

1. Latvijas Republikas valdība atzīst kā obligātu *ipso facto* bez īpašas vienošanās un ar savstarpīguma noteikumu Starptautiskās tiesas jurisdikciju saskaņā ar Tiesas statūtu 36. panta 2.punktu līdz paziņojuma sniegšanai par atzīšanas izbeigšanu pār visiem strīdiem, kas cēlušies pēc datuma, kad šī deklarācija ir iesniegta Apvienoto Nāciju Organizācijas Ģenerālsekretāram, attiecībā uz situācijām vai faktiem pēc šī datuma, kas nav:

(i) jebkurš strīds, par kuru Puses vienojušās vai vienojas izmantot citu miermīlīgu risinājuma metodi, kas paredz saistoša lēmuma pieņemšanu;

(ii) jebkurš strīds, kas skar līgumu, kas paredz vai nu izmantot miermīlīgu risinājuma metodi ar saistoša lēmuma pieņemšanu, vai ievērošanas uzraudzības mehānismu neatkarīgi no tā, vai tie nodrošina pieeju Pusēm vai jebkurām citām personām, vai organizācijām;

(iii) jebkurš strīds, kas attiecas uz, izceļas no vai ir saistīts ar bruņoto spēku izvietošanu ārzemēs, iesaistīšanos šādās izvietošanās vai attiecīgiem lēmumiem, vai attiecas uz, izceļas no vai ir saistīts ar Latvijas Republikas teritorijas, tostarp tās gaisa telpas, kā arī Latvijas suverēnajām tiesībām un jurisdikcijai pakļautās jūras teritorijas izmantošanu militārām vajadzībām;

(iv) jebkurš strīds, attiecībā uz ko jebkura strīda Puse ir atzinusi Starptautiskās tiesas obligātu jurisdikciju tikai attiecībā uz šo strīdu vai tikai tā dēļ; vai ja Tiesas obligātās jurisdikcijas atzīšana no jebkuras strīda Puses ir deponēta vai ratificēta mazāk nekā divpadsmit mēnešus pirms prasības iesniegšanas strīda risināšanai Tiesā;

(v) jebkura prasība vai strīds, kur iesaistītā Valsts vai Valstis nav rakstiski darījušas zināmu Latvijas Republikai par šo prasījumu vai strīdu, tostarp par nodomu sniegt prasību vai strīdu Tiesā pēc nespējas rast draudzīgu risinājumu, vismaz sešus mēnešus pirms prasības vai strīda iesniegšanas Tiesā.

2. Latvijas Republikas Valdība arī patur tiesības jebkurā laikā, ar paziņojumu Apvienoto Nāciju Ģenerālsekretāram līdz ar paziņošanas brīdi pievienot, grozīt vai atsaukt jebkuru no iepriekš minētajām vai pēc tam pievienotajām atrunām.

3. Šī deklarācija aizvieto Latvijas valdības vārdā veikto deklarāciju pie Pastāvīgās Starptautiskās tiesas statūtiem 1935. gada 31. janvārī, kas stājās spēkā 1935. gada 26. februārī.

To apliecinot, es ārlietu ministrs Edgars Rinkēvičs esmu šo deklarāciju parakstījis un apstiprinājis to ar zīmogu.

Rīgā, 2019.gada \_\_.\_\_\_\_\_\_\_\_

Ārlietu ministrs Edgars Rinkēvičs

Vīza: valsts sekretārs Andris Pelšs